Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 329/13/5508	Ružomberok, 5.12.2013
EEČ : 2-42-156-2013

U Z N E S E N I E

Trestná vec:	obvinený XXXXX  
Prečin:	Podávanie alkoholických nápojov mládeži podľa § 175 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX 034 84 Liptovské Sliače, Stredný Sliač, Slovensko
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 034 84 Liptovské Sliače, Slovensko
Obsahom zmieru je:
a.	Peňažná suma určená na všeobecne prospešné účely: 25,00 Eur 
b.	Konkrétny adresát peňažnej sumy určenej na všeobecne prospešné účely: Konzultačné a informačné centrum EDUKOS so sídlom v Dolnom Kubíne, Ťatliakova č. 8, IČO: 378 018 48 
c.	Suma odovzdaná štátu na peňažnú pomoc obetiam trestnej činnosti: 25,00 Eur 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydliskoXXXXX 034 84 Liptovské Sliače, Stredný Sliač, Slovensko
realizované policajtom Obv.odd. PZ Liptovská Teplá pod spisovou značkou ORP-572/LT-RK-2013.
dňa 13.08.2013 v čase od 19.00 h v areáli futbalového ihriska v obci Liptovské Sliače - Stredný Sliač, okres Ružomberok podal vo väčšom množstve alkohol maloletej XXXXX, nar. XXXXX, trvale bytom v Liptovských Sliačoch - Vyšný Sliač, ul. XXXXX, a to tým spôsobom, že  nalial presne XXXXX množstvo alkoholu zn. Vodka  jemná do plastového pohára a tento ponúkol maloletej XXXXX, ktorá následne  obsah pohára vypila a takýmto spôsobom jej podal alkohol najmenej štyrikrát, pričom v čase okolo 21.30 h našli jej rodičia maloletú XXXXX  ležať v bezvedomí v priekope v obci Liptovské Sliače, preto bola následne hospitalizovaná na oddelení JIS Detskej kliniky ÚVN SNP v Ružomberku s diagnózou toxický účinok alkoholu s poruchou vedomia a podchladenie s nálezom alkoholu v krvi v množstve 2,03 promile, pričom tento stav na nej nezanechal trvalé následky. 

Odôvodnenie: 
	Poverený príslušník Obvodného oddelenia PZ v Liptovskej Teplej  viedol pod č. ČVS:ORP-572/LT-RK-2013 trestné stíhanie proti obv. XXXXX, nar. XXXXX pre prečin podávania alkoholických nápojov mládeži podľa § 175  Trestného zákona, ktorého sa mal dopustiť dňa 13.08.2013 na tom skutkovom základe,  ako je popísaný vo výrokovej časti tohto uznesenia. 

	Po skončení skráteného vyšetrovania mi bol predložený vyšetrovací spis č. ČVS: ČVS:ORP-572/LT-RK-2013 s návrhom na podanie obžaloby na obv. XXXXX pre vyššieuvedený prečin.

	Probačný a mediačný úradník Okresného súdu v Ružomberku na základe môjho pokynu z 06.11.2013 vykonal mediáciu, ktorá dňa  26.11.2013 vyústila do uzavretia zmieru podľa § 220 a nasl. Trestného poriadku medzi obv. XXXXX a XXXXX, nar. XXXXX - zákonným zástupcom poškodenej mal. XXXXX Obvinený sa XXXXX pred probačným a mediačným úradníkom ústne ospravedlnil za spôsobené nepríjemnosti celej rodine a XXXXX toto ospravedlnenie prijal. Obvinený zároveň vyhlásil, že spáchal skutok, pre ktorý je trestne stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. Obvinený sa aj pri jeho výsluchu v prípravnom konaní dňa 11.09.2013 k spáchaniu skutku priznal a svoje konanie oľutoval, pričom skutok mu bol okrem jeho priznania v celom rozsahu preukázaný vykonanými dôkazmi, najmä svedeckými výpoveďami vypočutých svedkov a lekárskymi správami ÚVN SNP Ružomberok. XXXXX ako zákonný zástupca poškodenej nežiadal od obvineného náhradu škody a pri uzavretí zmieru vyhlásil, že nemá voči nemu žiadne nároky na odškodnenie.

	Obvinený porozumel obvineniu a na účet tunajšej prokuratúry dňa 26.11.2013 zložil peňažnú sumu 50,- Eur, určenú   na   všeobecne  prospešné účely.  Túto   sumu považujem  za primeranú závažnosti spáchaného trestného činu s prihliadnutím na osobné a majetkové pomery obvineného a tiež na mieru, akou bol trestným činom dotknutý verejný záujem. Obvinený určil za adresáta peňažnej sumy stanovenej pre všeobecne prospešné účely Konzultačné a informačné centrum EDUKOS so sídlom v Dolnom Kubíne, Ťatliakova č. 8, IČO: 378 018 48, číslo účtu: 1459608858/0200, ktorému bude poukázaná peňažná po suma 25,- Eur a zároveň bude rovnaká peňažná suma 25,- Eur poukázaná na peňažnú pomoc obetiam trestnej činnosti. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ  bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,  a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

	Za prečin podávania alkoholických nápojov mládeži podľa § 175  Trestného zákona možno uložiť trest odňatia slobody  až  na 3 roky. 

	Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným. 

	Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej  republiky   na   financovanie   vedy,   vzdelania,   kultúry,   školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.

	Vzhľadom na skutočnosť, že v prípravnom konaní boli splnené zákonom stanovené podmienky na schválenie zmieru a súčasné zastavenie trestného stíhania vedeného proti obv. XXXXX, ktorý doteraz nebol súdne trestaný ani postihnutý za priestupok a viedol riadny život a takýto postup považujem za dostačujúci na to, aby si obvinený uvedomil protiprávnosť svojho konania, rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Milan Mikuláš
prokurátor